CELEX: 32011R1068
Language: sl
Date: 2011-10-21 00:00:00
Title: Izvedbena uredba Komisije (EU) št. 1068/2011 z dne 21. oktobra 2011 o izdaji dovoljenja za encimski pripravek endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmni dodatek za rejene nesnice, purane za vzrejo, purane, ki se redijo za vzrejo, druge manjše aviarne vrste (razen rac za pitanje) in okrasne ptice (imetnik dovoljenja BASF SE) Besedilo velja za EGP

22.10.2011   
            
            
               SL
            
            
               Uradni list Evropske unije
            
            
               L 277/11
            
         IZVEDBENA UREDBA KOMISIJE (EU) št. 1068/2011
   z dne 21. oktobra 2011
   o izdaji dovoljenja za encimski pripravek endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmni dodatek za rejene nesnice, purane za vzrejo, purane, ki se redijo za vzrejo, druge manjše aviarne vrste (razen rac za pitanje) in okrasne ptice (imetnik dovoljenja BASF SE)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za encimski pripravek endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404). V skladu s členom 7(3) Uredbe (ES) št. 1831/2003 so bili zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev encimskega pripravka endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), kot krmni dodatek za rejene nesnice, purane za vzrejo, purane, ki se redijo za vzrejo, druge manjše aviarne vrste (razen rac za pitanje) in okrasne ptice v kategorijo dodatkov „zootehnični dodatki“.
            
         
               (4)
            
            
               Z Uredbo Komisije (ES) št. 271/2009 (2) je bila uporaba navedenega pripravka dovoljena za pitovne piščance, pitovne purane, kokoši nesnice, pitovne race in odstavljene pujske.
            
         
               (5)
            
            
               Predloženi so bili novi podatki v podporo zahtevku za dovoljenje encimskega pripravka endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), za rejene nesnice, purane za vzrejo, purane, ki se redijo za vzrejo, druge manjše aviarne vrste (razen rac za pitanje) in okrasne ptice. Evropska agencija za varnost hrane („Agencija“) je v svojem mnenju z dne 11. maja 2011 (3) navedla, da pod predlaganimi pogoji uporabe encimski pripravek endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), za rejene nesnice, purane za vzrejo, purane, ki se redijo za vzrejo, druge manjše aviarne vrste (razen rac za pitanje) in okrasne ptice nima škodljivega vpliva na zdravje živali in ljudi ali na okolje ter da lahko uporaba navedenega pripravka izboljša zootehnične lastnosti ciljnih živalskih vrst. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (6)
            
            
               Ocena encimskega pripravka endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega pripravka, kakor je opredeljeno v Prilogi k tej uredbi.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. oktobra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 91, 3.4.2009, str. 5.
   
      (3)  EFSA Journal 2011; 9(5):2172.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: pospeševalci prebavljivosti.
                  
               
            
                  4a7
               
               
                  BASF SE
               
               
                  endo-1,4-beta-ksilanaza
                  EC 3.2.1.8
                  endo-1,4-beta-glukanaza
                  EC 3.2.1.4
               
               
                  
                               
                           
                           
                              
                                 Sestava dodatka
                              
                              pripravek endo-1,4-beta-ksilanaze, ki jo proizvaja Aspergillus niger (CBS 109.713), in endo-1,4-beta-glukanaze, ki jo proizvaja Aspergillus niger (DSM 18404), z najmanjšo aktivnostjo:
                              
                                           
                                       
                                       
                                          v trdni obliki:
                                          5 600 TXU (1) in 2 500 TGU (2)/g
                                       
                                    
                                           
                                       
                                       
                                          v tekoči obliki:
                                          5 600 TXU in 2 500 TGU/g
                                       
                                    
                        
                               
                           
                           
                              
                                 Lastnosti aktivne snovi
                              
                              endo-1,4-beta-ksilanaza, ki jo proizvaja Aspergillus niger (CBS 109.713)
                              in endo-1,4-beta-glukanaza, ki jo proizvaja Aspergillus niger (DSM 18404)
                           
                        
                               
                           
                           
                              
                                 Analitska metoda
                                  (3)
                              
                              
                                           
                                       
                                       
                                          Za kvantifikacijo aktivnosti endo-1,4-beta-ksilanaze:
                                          viskozimetrična metoda, ki temelji na zmanjšanju viskoznosti, ki jo povzroči delovanje endo-1,4-beta-ksilanaze na substrat, ki vsebuje ksilan (arabinoksilan iz pšenice) pri pH 3,5 in temperaturi 55 °C
                                       
                                    
                                           
                                       
                                       
                                          Za kvantifikacijo aktivnosti endo-1,4-beta-glukanaze:
                                          viskozimetrična metoda, ki temelji na zmanjšanju viskoznosti, ki jo povzroči delovanje endo-1,4-beta-glukanaze na substrat, ki vsebuje glukan (ječmenov betaglukan) pri pH 3,5 in temperaturi 40 °C
                                       
                                    
                        
               
                  manjše vrste perutnine za pitanje (razen rac za pitanje) in okrasne ptice
               
               
                  —
               
               
                  280 TXU
                  125 TGU
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Priporočeni odmerki na kilogram popolne krmne mešanice:
                              
                                          —
                                       
                                       
                                          manjše vrste perutnine za pitanje (razen rac) in okrasne ptice: 280–840 TXU/125–375 TGU,
                                       
                                    
                                          —
                                       
                                       
                                          rejene nesnice, purani za vzrejo, purani, ki se redijo za vzrejo, in vse manjše aviarne vrste za nesnice: 560–840 TXU/250–375 TGU.
                                       
                                    
                        
                              3.
                           
                           
                              Za varnost: med ravnanjem nositi zaščito za dihala ter očala in rokavice.
                           
                        
               
                  11.11.2021
               
            
                  rejene nesnice, purani za vzrejo, purani, ki se redijo za vzrejo, in vse manjše aviarne vrste za nesnice
               
               
                  560 TXU
                  250 TGU
               
            
         (1)  1 TXU je količina encima, ki sprosti 5 mikromolov reduktivnih sladkorjev (ekvivalentov ksiloze) iz arabinoksilana iz pšenice na minuto pri pH 3,5 in 55 °C.
      
         (2)  1 TGU je količina encima, ki sprosti 1 mikromol reduktivnih sladkorjev (ekvivalentov glukoze) iz ß-glukana iz ječmena na minuto pri pH 3,5 in 40 °C.
      
         (3)  Podrobnosti o analitskih metodah so na voljo na naslednjem naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.